উত্তর কোরিয়া
উত্তর কোরিয়ার পর্যটন সরকার দ্বারা কঠোরভাবে নিয়ন্ত্রিত। দেশটির পূর্ব প্রান্তে সাগরের কোল ঘেঁষে অবস্থিত কুমগানসান নামের পর্বত ও অরণ্যময় এলাকাটি মনোরম দৃশ্যের জন্য পর্যটকদের কাছে খুবই আকর্ষণীয়। উত্তর কোরিয়া সরকার জায়গাটিকে একটি পর্যটন এলাকা হিসেবে নির্ধারণ করেছে এবং এটি সরকারের বৈদেশিক মুদ্রা আয়ের অন্যতম উৎস বলে এখানে সমস্ত অর্থের আদান-প্রদান ডলারে সম্পন্ন হয়। রাজধানী পিয়ংইয়াং শহরটিতেও পর্যটকদের জন্য অনেক দর্শনীয় স্থান আছে, বিশেষ করে উত্তর কোরিয়ার কেন্দ্রীয় চিড়িয়াখানাটি।
২০১৭-১৮ উত্তর কোরিয়া সংকট
উত্তর ও দক্ষিণ কোরিয়া অলিম্পিকের উদ্বোধনী অনুষ্ঠানে একসাথে মার্চ করে এবং একটি যৌথ মহিলা আইস হকি টিম গঠন করে। এথলেটদের পাশাপাশি উত্তর কোরিয়া নজিরবিহীনভাবে একটি উচ্চস্তরের প্রতিনিধিদল পাঠায়, যার নেতৃত্বে ছিলেন কিম জং-উনের বোন কিম ইয়ো-জং, প্রেসিডেন্ট কিম ইয়ং-নাম এবং সামজিইয়ন অর্কেস্ট্রা-র মত একদল বাদক-শিল্পীরাও তাদের সঙ্গী ছিলেন। প্রতিনিধিদল দক্ষিণ কোরিয়ার প্রেসিডেন্ট মুন জে ইন-কে উত্তর কোরিয়ায় আসার আমন্ত্রণ জানায়।